
Els 13 prompts
	#
	Prompt
	Moment

	1
	Decidir si la reunió cal
	Abans

	2
	Preparar la convocatòria
	Abans

	3
	Preparar-te tu abans d'entrar
	Abans

	4
	Decidir les opcions i els rols
	Abans

	5
	Posar-te al dia si arribes tard
	Durant

	6
	Saber què s'ha decidit fins ara
	Durant

	7
	Resum de la reunió
	Després

	8
	Extreure decisions i tasques
	Després

	9
	Redactar l'acta per enviar
	Després

	10
	Buscar què es va dir en una reunió antiga
	Després

	11
	Preparar la reunió següent
	Seguiment

	12
	Correu per a qui no hi va poder venir
	Seguiment

	13
	Diagnòstic de les teves reunions
	Seguiment



Com fer servir aquest document
Tretze prompts per a les reunions de Teams, organitzats pel moment en què els faràs servir: abans, durant i després.
	Moment
	On escriure'l
	Per a què

	Abans
	Copilot Chat
	Decidir, preparar i convocar

	Durant
	Copilot de la reunió
	Posar-te al dia sense interrompre

	Després
	Copilot de la reunió
	Resumir, extreure i redactar

	Molt després
	Copilot Chat
	Buscar què es va dir fa mesos



	El requisit que ho condiciona tot: Vuit d'aquests tretze prompts NECESSITEN que la reunió s'hagi TRANSCRIT. Sense transcripció, Copilot no té res a llegir: ni durant la reunió ni després. Els subtítols en directe no valen, perquè no es desen.



	La rutina de cinc segons que ho canvia tot: Activa la transcripció al començar TOTA reunió que importi, encara que després no la facis servir. Costa un clic i és la diferència entre tenir acta i no tenir-ne. Avisa els assistents en veu alta, encara que Teams ja ho notifiqui.




	ABANS DE LA REUNIÓ
La meitat de la feina es fa aquí



	1
	Decidir si la reunió cal
A Copilot Chat



	Estic pensant a convocar una reunió sobre [TEMA] amb
[NOMBRE] persones, de [DURADA].

L'objectiu és: [QUÈ VOLS ACONSEGUIR]

Digue'm honestament:
- Si això es podria resoldre amb un missatge o un correu
- Si cal, quanta gent hi hauria d'haver de veritat
- Si la durada que proposo és raonable per a l'objectiu

Si creus que la reunió no cal, digue-m'ho clarament.



	Exemple emplenat:
Estic pensant a convocar una reunió sobre l'estat dels materials del
curs amb 6 persones, d'una hora.

L'objectiu és saber què falta per tancar i repartir el que queda.

Digue'm honestament si això es podria resoldre amb un missatge,
quanta gent hi hauria d'haver de veritat i si una hora és raonable.



Quan: Abans de convocar. És el prompt que més temps estalvia a tothom, inclòs tu.
Què esperar: Una valoració honesta. L'última instrucció és seriosa: de vegades la millor reunió és la que no es fa.

	2
	Preparar la convocatòria
A Copilot Chat



	Redacta la convocatòria d'una reunió de Teams.

Tema: [DE QUÈ VA]
Durada: [QUANT]
Assistents: [QUI I QUIN PAPER HI TÉ CADASCÚ]

Dona'm:
- Un títol que digui de què va, no «Reunió»
- Una descripció amb màxim 4 punts d'ordre del dia
- El temps que dedicaria a cada punt
- Una línia final amb què ha de sortir de la reunió

Indica també qui hauria d'anar com a OPCIONAL.



	Exemple emplenat:
Tema: tancament dels materials del curs de Microsoft 365.
Durada: 30 minuts.
Assistents: dos formadors que han preparat el material, la
coordinadora del client que ha de validar-lo, i el responsable
d'IT per si surten temes de llicències.



Quan: Just abans de crear l'esdeveniment al calendari. Copia el resultat a la descripció.
Què esperar: Una convocatòria completa. El punt dels opcionals és el que la gent agraeix: poder decidir si els cal venir.

	3
	Preparar-te tu abans d'entrar
A Copilot Chat



	D'aquí a una estona tinc una reunió sobre [TEMA] amb [QUI].

Prepara'm:
- De què hem parlat sobre això en correus i xats anteriors
- Quines decisions ja es van prendre i no cal tornar a discutir
- Què va quedar pendent de l'última vegada
- Dues preguntes que hauria de fer jo

Sigues breu: vull llegir-ho en dos minuts abans d'entrar.



	Exemple emplenat:
D'aquí a una estona tinc una reunió sobre les llicències de Copilot
per als alumnes amb l'equip d'IT i la coordinadora.

Prepara'm de què hem parlat sobre això en correus i xats anteriors,
quines decisions ja es van prendre, què va quedar pendent i dues
preguntes que hauria de fer jo.



Quan: Cinc minuts abans de la reunió. El millor ús individual de Copilot de tot el curs.
Què esperar: Un resum del context. El punt de «no cal tornar a discutir» és el que evita reobrir debats tancats.

	4
	Decidir les opcions i els rols
A Copilot Chat



	Vaig a convocar una reunió de Teams amb aquestes
característiques:

- Assistents: [NOMBRE i QUI: interns, externs, clients...]
- Objectiu: [QUÈ]
- Hi haurà presentació: [SÍ / NO]

Digue'm quines opcions de reunió hauria de configurar:
- Qui hauria de ser presentador i qui assistent
- Si cal sala d'espera i per a qui
- Si hauria d'activar gravació automàtica i transcripció
- Si hauria de permetre el xat

Justifica cada decisió en una frase i digue'm on es configura.



	Per què això importa:
Si tots els assistents són presentadors, qualsevol pot silenciar els
altres, treure gent de la reunió o aturar la gravació sense voler.

En una formació o en una reunió amb clients externs, deixa
presentadors només els que hagin de parlar.



Quan: Abans d'enviar la convocatòria. Les opcions es poden canviar després, però val més encertar-les.
Què esperar: Una configuració raonada. La decisió de qui pot presentar és la que més disgustos evita amb externs.


	DURANT LA REUNIÓ
Sense interrompre ningú



	5
	Posar-te al dia si arribes tard
Al Copilot de la reunió, en directe



	Acabo d'entrar a la reunió i porten [MINUTS] minuts parlant.

Digue'm:
- De què han parlat fins ara, en 3 frases
- Si s'ha pres alguna decisió
- Si s'ha dit alguna cosa que m'afecti directament

Sigues molt breu: he de seguir escoltant.



	Requisit indispensable:
La transcripció ha d'estar ACTIVA en aquell moment. Si no s'ha
activat, Copilot no té res que llegir i no et podrà dir res.

Si ets tu qui organitza, activa-la sempre al començar: és el que
permet que els que arribin tard es posin al dia sols.



Quan: Quan entres tard a una reunió i no vols fer parar a tothom per preguntar.
Què esperar: Un resum del que portes perdut. Funciona en directe, mentre la reunió continua.

	6
	Saber què s'ha decidit fins ara
Al Copilot de la reunió, en directe



	Del que portem de reunió, digue'm NOMÉS:

- Les decisions que s'han pres
- Els punts de l'ordre del dia que ja hem tractat
- Els que encara no hem tocat

No em resumeixis la conversa sencera.



	Com fer-lo servir si moderes:
Llança'l discretament a la meitat del temps previst. Si veus que
porteu dos punts de quatre i ha passat el 70% del temps, pots
reconduir la reunió abans que sigui tard.



Quan: A meitat d'una reunió llarga, per saber si aneu bé de temps i què queda.
Què esperar: Un control de situació. Molt útil si ets qui modera: et diu si t'estàs allargant en un punt.


	DESPRÉS DE LA REUNIÓ
Que la reunió serveixi per a alguna cosa



	7
	Resum de la reunió
Al Copilot de la reunió



	Resumeix aquesta reunió.

Vull:
- De què s'ha parlat, en 4 o 5 punts
- Quines decisions s'han pres i qui les ha preses
- Quins temes han quedat oberts
- Si hi ha hagut desacords, quines posicions hi havia

Indica el moment de la reunió d'on surt cada punt.



	Exemple emplenat:
Resumeix aquesta reunió.

Vull de què s'ha parlat en 4 o 5 punts, quines decisions s'han pres
i qui les ha preses, quins temes han quedat oberts i, si hi ha hagut
desacords, quines posicions hi havia.

Indica el moment de la reunió d'on surt cada punt.



Quan: Just en acabar. Si esperes dos dies, ja no recordaràs prou per detectar-hi errors.
Què esperar: Un resum amb referències temporals. Les referències et permeten anar al moment exacte si alguna cosa no et quadra.

	8
	Extreure decisions i tasques
Al Copilot de la reunió



	D'aquesta reunió, extreu NOMÉS dues llistes:

1. DECISIONS: què s'ha decidit i qui ho ha decidit
2. TASQUES: què s'ha de fer, qui ho ha de fer i per quan

No em resumeixis la conversa.

Si alguna tasca no té responsable clar, marca-la com a
«sense assignar». Si no té data, com a «sense data».



	Per què demanar-ho separat del resum:
Un resum barreja context amb compromisos i la gent el llegeix per
sobre. Dues llistes curtes amb noms i dates es llegeixen senceres i
es poden enganxar directament a un canal o a Planner.



Quan: Immediatament després del prompt 7. Aquests dos junts són el tancament de qualsevol reunió.
Què esperar: Dues llistes netes. El «sense assignar» és el més valuós: detecta el que va quedar en l'aire sense que ningú se n'adonés.

	9
	Redactar l'acta per enviar
Al Copilot de la reunió



	Redacta una acta d'aquesta reunió per enviar als assistents
i a qui no hi va poder venir.

Estructura:
- Data, durada i assistents
- Temes tractats, en punts
- Decisions preses
- Tasques, amb responsable i data
- Propers passos

Màxim 250 paraules. To professional i neutre.
No incloguis comentaris informals ni debats personals.



	Revisa sempre això abans d'enviar-la:
- Que no hi hagi comentaris off the record que algú va fer en
  confiança
- Que les decisions s'atribueixin a qui les va PRENDRE, no a qui les
  va comentar
- Que no hi hagi tasques inventades a partir de frases ambigües



Quan: En acabar, per enviar el mateix dia. Una acta que arriba una setmana després no la llegeix ningú.
Què esperar: Un esborrany per revisar. L'última instrucció és important: una transcripció recull TOT, i no tot ha d'anar a l'acta.

	10
	Buscar què es va dir en una reunió antiga
A Copilot Chat



	Busca a les meves reunions de Teams quan vam parlar de
[TEMA].

Digue'm:
- En quina reunió va ser i quan
- Qui hi era
- Què es va dir i què es va decidir

Si el tema va sortir en més d'una reunió, llista-les totes
en ordre cronològic.

Si no trobes res, digue-m'ho en comptes de respondre de memòria.



	Exemple emplenat:
Busca a les meves reunions de Teams quan vam parlar de si els
alumnes tindrien llicència de Copilot.

Digue'm en quina reunió va ser i quan, qui hi era, què es va dir i
què es va decidir. Si el tema va sortir en més d'una reunió,
llista-les totes en ordre cronològic.



Quan: Setmanes o mesos després, quan algú diu «però això ja ho havíem parlat».
Què esperar: La ubicació i el contingut. Només funcionarà amb reunions que es van transcriure.


	SEGUIMENT
Que no es quedi en una reunió aïllada



	11
	Preparar la reunió següent
A Copilot Chat



	Vaig a convocar la següent reunió de seguiment de [PROJECTE].

A partir de l'última reunió i del que ha passat des de llavors:
- Quines tasques s'havien assignat i quines s'han completat
- Quins temes van quedar oberts
- Què ha sorgit de nou que hauríem de tractar

Proposa'm l'ordre del dia, amb màxim 4 punts.

Si alguna cosa ja s'ha resolt i no cal tractar-la, digue-m'ho.



	Exemple emplenat:
Vaig a convocar la següent reunió de seguiment del curs de
Microsoft 365.

A partir de l'última reunió i del que ha passat des de llavors,
digue'm quines tasques s'havien assignat i quines s'han completat,
quins temes van quedar oberts i què ha sorgit de nou.

Proposa'm l'ordre del dia, amb màxim 4 punts.



Quan: Abans de la reunió periòdica. Evita l'ordre del dia copiat de l'anterior.
Què esperar: Un ordre del dia basat en el que ha passat de veritat. L'última instrucció evita arrossegar punts ja resolts.

	12
	Correu per a qui no hi va poder venir
Al Copilot de la reunió



	Redacta un correu breu per a [NOM], que no va poder venir
a aquesta reunió.

Ha de contenir:
- Què es va decidir que l'afecti a ell o ella
- Si se li ha assignat alguna tasca, quina i per quan
- Si hi ha alguna cosa sobre la qual hauria d'opinar

Màxim 100 paraules. No li enviïs el resum sencer de la reunió:
només el que li afecta.



	Exemple emplenat:
Redacta un correu breu per a la Marta, que no va poder venir a
aquesta reunió.

Ha de contenir què es va decidir que l'afecti, si se li ha assignat
alguna tasca i si hi ha alguna cosa sobre la qual hauria d'opinar.

Màxim 100 paraules.



Quan: En acabar, per a la persona que faltava. Millor que reenviar-li l'acta sencera.
Què esperar: Un correu personalitzat. L'última instrucció és la clau: ningú llegeix una acta de vint punts per trobar-hi la seva línia.


	13
	Diagnòstic de les teves reunions
A Copilot Chat



	Analitza les meves reunions de Teams de [L'ÚLTIM MES / TRIMESTRE]
i digue'm:

- Quantes n'he tingut i quantes hores hi he dedicat
- Quantes tenien ordre del dia a la descripció
- Quantes es van transcriure
- Quines es repeteixen sense que hi hagi decisions noves

Sigues concret amb les xifres. Després digue'm UNA sola cosa
que hauria de canviar i com sabria si ha funcionat.



	Per què aquest prompt val la pena:
Ningú decideix tenir massa reunions: hi arriba de mica en mica.

Veure el nombre d'hores escrit, i quantes d'aquelles reunions no van
produir cap decisió, és el que fa que et replantegis la propera
convocatòria.



Quan: Un cop al mes. És incòmode i per això val la pena.
Què esperar: Dades reals sobre com fas servir el teu temps. La pregunta de les reunions repetides sense decisions sol ser reveladora.

Què NO pot fer Copilot amb les reunions
	No pot...
	Però sí...

	Convocar ni programar reunions
	Redactar-te la convocatòria i l'ordre del dia

	Activar la gravació ni la transcripció
	Recordar-te que són imprescindibles

	Resumir sense transcripció
	Res: sense transcripció no hi ha informació

	Obrir sales de grup
	Dissenyar-te la dinàmica

	Enviar l'acta per tu
	Redactar-la perquè la revisis i l'enviïs

	Crear tasques a Planner
	Extreure-les perquè les creïs tu

	Recuperar una reunió no transcrita
	Res. Aquesta és definitiva



	L'única limitació que no té solució: Una reunió que no es va transcriure no es pot recuperar. Cap prompt, cap llicència i cap configuració posterior ho arregla. Per això la transcripció és l'hàbit més important d'aquest bloc: no per al que facis avui, sinó per al que necessitaràs d'aquí a tres mesos.



	I una qüestió de forma: Avisa sempre en veu alta que graves o transcrius, encara que Teams ho notifiqui. Que el sistema avisi no substitueix que ho digui qui organitza, sobretot amb gent de fora.



Quatre idees per treure'n profit
	Idea
	Per què funciona

	Activa la transcripció sempre
	Costa un clic i habilita vuit d'aquests tretze prompts

	Fes els prompts 7 i 8 el mateix dia
	Encara recordes prou per detectar errors al resum

	Demana la referència temporal
	«Indica el moment d'on surt» et permet verificar

	Fes servir el prompt 1 abans de convocar
	La millor reunió sovint és la que no es fa



	I el de sempre, però aquí més que enlloc: Revisa el que et doni abans d'enviar-ho. Una acta generada a partir d'una transcripció pot atribuir una decisió a qui la va comentar, convertir un comentari irònic en un acord, o recollir un comentari que algú va fer en confiança. Llegeix-la sencera abans d'enviar-la a l'equip o al client.



	Sobre aquest document: Prompts de Copilot per a les reunions de Teams. Complementa el manual de reunions. Aubay Consultoria IT — Barcelona — 2026.

